อยากสอบถามครับพอดีแฟนลืมกินยาคุมไป2วันอะครับแล้วพอวันที่3มานึกขึ้นได้ก็กินทันที3เม็ดแต่วันนั้นก็มีเลือดไหลออกมากและมีเป็นลิ่มนี่ส่งผลมาจากอะไรหรอครับ จะส่งผลอันตรายอะไรมั้ยครับ
สวัสดีค่ะ โดยปกติแล้วยาคุมกำเนิดจะมีประสิทธิภาพป้องการการตั้งครรภ์สูงสุดถึง 99 % แต่การลืมกินยาคุมกำเนิด จะทำให้โอกาสในการตั้งครรภ์เพิ่มสูงขึ้นโดยข้อควรทำเมื่อมีการลืมกินยาคุมกำเนิดได้แก่ กรณียาคุมกำเนิดแบบฮอร์โมนรวม ถ้าลืมกินยาคุม 2 เม็ด หรือมากกว่านั้น ให้กินยาคุมกำเนิดเม็ดของเมื่อวานทันที แล้วกินยาคุมเม็ดที่เหลือตามปกติ โดยไม่ต้องกินยาคุมเม็ดอื่นที่ลืมกินไปก่อนหน้านั้น และเลี่ยงการมีเพศสัมพันธ์เป็นเวลา 7 วัน ส่วนถ้าเป็นกรณีฮอร์โมนเดี่ยวที่ลืมกิน 2 เม็ดจะกินชดเชยเหมือนกันดังนั้นจากที่กล่าวมา อาจจะกินชดเชยเกินไป ทำให้ปริมาณฮอร์โมนเพศหญิงเพิ่มสูงทันทีส่งผลให้มีเลือดออกผิดปกติทางช่องคลอดได้ ถ้าเกิดจากสาเหตุนี้ไม่อันตราย สุดท้ายเลือดจะหยุดได้เอง และให้สังเกตรอบเดือนตอนกินยาคุมที่เป็นเม็ดฮอร์โมนครบอีกครั้งและยืนยันการตั้งครรภ์ร่วมด้วย แต่ถาหากเลือดยังออกเยอะมากตลอด ออกติดต่อกันเกิน 7 วันแล้ว อาจมีสาเหตุอื่นนอกเหนือไปจากผลข้างเคียงของการกินยาคุมเกิน ควรไปพบแพทย์เพื่อตรวจเพิ่มเติม